Oslon pääkirjasto

Oslon pääkirjasto Deichman Bjørvika (norj. Deichman Bjørvika) on Norjan pääkaupungin Oslon ydinkeskustassa, Oslon oopperatalon vieressä, Bjørvika-lahden äärellä sijaitseva yleinen kirjasto. Se on Oslon kaupunginkirjaston eli vuonna 1785 perustetun kansankirjaston (Det Deichmanske Bibliothek) perinnettä jatkavien yhteensä 22 Deichman-kirjaston verkoston uusi päätoimipiste. Deichman-kirjastot ovat Norjan vanhin ja suurin yleinen kirjasto, jonka kokoelmiin kuuluu yhteensä 1,1 miljoonaa nimikettä. Arkisin kello 8-22, ja pyhäpäivisin kello 10-18 avoinna oleva, kuusikerroksinen kirjastorakennus on Oslon ainoa sunnuntaisin avoinna oleva yleinen kirjasto. Kesäkuussa 2020 käyttöön vihityn Deichman Bjørvika -kirjastorakennuksen ovat suunnitelleet arkkitehtitoimistot Lund Hagem Arkitekter AS ja Atelier Oslo. Sisustussunnittelusta on vastannut AS Scenario Interiørarkitekter. Deichman Bjørvika nimettiin elokuussa 2021 maailman parhaaksi uudeksi yleiseksi kirjastoksi (Vuoden yleinen kirjasto 2021). Lähteet Aiheesta muualla Kuvia tai muita tiedostoja aiheesta Oslon pääkirjasto Wikimedia Commonsissa Seks etasjer, et hav av muligheter (norjaksi) (deichman.no) Bibliotek og åpningstider (Oslon kaupungin yleiset kirjastot aukioloaikoineen) (norjaksi) (deichman.no) Arkitektur N, Nr. 4 – 2020 (9.9.2020; vaatii tilauksen tai sopivat tunnukset/Norske arkitekters landsforbund) (Arkistoitu – Internet Archive) (norjaksi) (arkitektur-n.no)